Úradný vestník 023 , 03/04/1962 S. 0720 - 0721

Dánske špeciálne vydanie: Série I Kapitola 1959-1962 S. 0090

Anglické špeciálne vydanie: Série I Kapitola 1959-1962 S. 0096

Grécke špeciálne vydanie: Kapitola 07 Zväzok 1 S. 0027

Španielske špeciálne vydanie: Kapitola 07 Zväzok 1 S. 0054

Portugalské špeciálne vydanie Kapitola 07 Zväzok 1 S. 0054

Fínske špeciálne vydanie: Kapitola 7 Zväzok 1 S. 0034

Švédske špeciálne vydanie: Kapitola 7 Zväzok 1 S. 0034



Rozhodnutie Rady, ktorým sa stanovuje postup alebo predbežné preskúmanie a konzultácie vzhľadom na niektoré zákony, iné právne predpisy a správne opatrenia týkajúce sa dopravy, navrhnuté v členských štátoch RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, a najmä na jej článok 75, so zreteľom na návrh Komisie, po porade s Hospodárskym a sociálnym výborom a Zhromaždením, keďže dosiahnutie cieľov zmluvy v rámci spoločnej dopravnej politiky je podmienené vytvorením predbežných kontrolných a poradných postupov pre niektoré ustanovenia, s ktorými uvažujú členské štáty v oblasti dopravy; keďže takýto postup je vhodný na uľahčenie úzkej spolupráce medzi členskými štátmi a Komisiou pri dosahovaní cieľov zmluvy, s možnosťou vyhnúť sa v budúcnosti rozdielnemu vývoju dopravnej politiky členských štátov; keďže takýto postup uľahčuje postupné zavádzanie spoločnej dopravnej politiky, PRIJALA TOTO ROZHODNUTIE: Článok 1 Každý členský štát navrhujúci prijať zákony, iné právne predpisy alebo správne opatrenia v oblasti železničnej, cestnej alebo vnútrozemskej vodnej dopravy, ktoré by mohli podstatne brániť zavádzaniu spoločnej dopravnej politiky, o tom v primeranej dobe písomne upovedomí Komisiu a súčasne informuje aj ostatné členské štáty. Článok 2 1. Komisia predloží svoje stanovisko alebo odporúčanie dotknutému členskému štátu do tridsiatich dní od prijatia oznámenia uvedeného v článku 1 a súčasne ho dá na vedomie aj ostatným členským štátom. 2. Každý členský štát môže predložiť Komisii svoje pripomienky k uvedenému opatreniu a súčasne ich oznámi aj ostatným členským štátom. 3. Ak si to členský štát žiada, alebo ak to Komisia považuje za vhodné, pristúpi k porade so všetkými členskými štátmi ohľadne uvedeného opatrenia. Táto porada sa môže uskutočniť a posteriori v lehote 30 dní v prípade uvedenom v odseku 4. 4. Komisia môže na požiadanie členského štátu skrátiť lehotu stanovenú v odseku 1 alebo, ak s tým členský štát súhlasí, ju predĺžiť. Lehotu možno skrátiť až na 10 dní v prípade, ak členský štát prehlási, že opatrenia, ktoré zamýšľa uskutočniť, sú súrne. Ak dôjde ku skráteniu alebo predĺženiu lehoty, Komisia o tom informuje členské štáty. 5. Členský štát uvedie do platnosti uvedené opatrenia iba po uplynutí lehoty uvedenej v odseku 1 alebo 4 alebo po tom, čo Komisia vyjadrila svoj názor alebo odporúčanie, okrem mimoriadne súrneho prípadu vyžadujúceho si bezprostredný zásah členského štátu. V takomto prípade členský štát bezodkladne informuje Komisiu a postup uvedený v tomto článku sa uskutoční a posteriori v 30 dňovej lehote od prijatia tejto informácie. Článok 3 Toto rozhodnutie je adresované členským štátom. V Bruseli 21. marca 1962 Za Radu predseda M. Couve de Murville --------------------------------------------------